Ֆիլիպ Կալդերոն

Ֆիլիպ Հերմոգենես Կալդերոն, (), ֆրանսիական (մայրը) և իսպանական (հայրը) ծագումով անգլիացի, պատմական ժանրի նկարիչ։ Եղել է Լոնդոնի Գեղարվեստի թագավորական ակադեմիայի անդամ։

Կենսագրություն 

Կալդերոնը ծնվել է Ֆրանսիայի Պուատիե քաղաքում։ Նրա հայրը՝ Ռիվերենդ Ժան Կալդերոնը (*,  Վիլյաֆրանկա դե լոս Կաբալիերոսում, † , Լոնդոն), իսպանական գրականության պրոֆեսոր և հռոմեական կաթոլիկ եկեղեցու քահանա, ով դարձել էր անգլիական եկեղեցու անդամ։ Կալդերոնը ցանկանում էր դառնալ ինժեներ, սակայն նրան այնքան հետաքրքրեց նկարչությունը, որ նա մտափոխվեց և նվիրվեց կերպարվեստին։ 1850 թվականին սովորում է լոնդոնի Լեյ նկարչական դպրոցում, այնուհետև, 1851 թվականին մեկնում է Փարիզ և սովորում Ֆրանսուա Էդուարդ Պիկոի մոտ։ Նրա առաջին հաջողության արժանացած նկարը կոչվում է «Բաբելոնի ջրերի մոտ» (1852), որին հաջորդեց  «Դրժված  խոստում» (1856) նկարը: Սկզբնական շրջանում նա ոգեշնչվում էր Փրի-Ռաֆաելիթիս միության նկարիչական ոճով և որոշ աշխատանքներ արտահայտում են այդ ոճին բնորոշ գունային խորություն և ռեալիստական պատկերներ։ 1872 թվականին Կալդերոնը իր նկարը ցուցահանդեսի է ներկայացնում Գեղարվեստի թագավորական ակադեմիայում (Լոնդոն)։

Կալդերոնը դառնում է Սուրբ Ջոն Վուդ Կլիքի գլխավոր անդամներից, ովքեր հետաքրքրվում էին ժամանակակից և մոդեռն ժանրերով և ոգեշնչվում Փրի-Ռաֆաելիթիս միության գեղարվեստական և սոցիալական աշխատանքներով։ Նրա հետագա աշխատանքներին բնորոշ էին բիբլիական և գրական թեմաներ։ Շատ նկարներում պատկերված են թանկարժեք հագուստով կանայք՝ մետաքսե զգեստով՝ համադրված բնության նուրբ երանգներով։ Նրա «Առավոտ» (1884) նկարում օրորդը դիտում է արևածագը։

«Ջուլիետ» (1888) նկարում Ուիլյամ Շեքսպիրի Ջուլիետը պատշգամբից դիտում է աստղերը։ Նրա հետագա աշխատանքներում ավելի շատ արտահայտված է դասական ժանրը, որը Ֆրեդերիկ Լեյտոնի մտերմության հետևանք էր։ 1887 թվականին Կալդերոնը դառնում է Գեղարվեստի թագավորական ակադեմիայի անդամ և աջակցում է Թագավորական ակադեմիայի դպրոցներում ուսուցման զարգացմանը։ «Էլիզաբեթի  ինքնազոհողությունը» նկարը գտնվում է Թեյթ բրիտանական պատկերասրահում, սակայն հակասական կարծիքների պատճառ դարձավ, քանի որ հակակաթոլիկական բնույթի էր։

Ստեղծագործություններ 
«Բաբելոնի ջրերի մոտ» (1852, Թեյթ բրիտանական պատկերասրահ, Լոնդոն)
«Տեր իմ, օգնի՛ր» (1855, Յեյլ բրիտանական գեղարվեստի կենտրոն, Նյու Հեյվեն)
«Դրժված  խոստում» (Հնարավոր չի ասել, թե որքան շատ սրտեր են կոտրվում այս աշխարհում -Լոնգֆելոու) (Թեյթ բրիտանական պատկերասրահ)
«Ֆրանսիացի գյուղացիները գտնում են իրենց կորած երեխաներին» (1859, անձնական հավաքածու)
«Արյունահողություն  Սուրբ Բարվոլոմյում» (1863, անձնական հավաքածու)
«Մարգարիտ» (1876,Մանչեստրի պատկերասրահ)
«Առավոտ» (1884)
«Ջուլիետ» (1888)
«Էլիզաբեթի ինքնազոհողությունը» (1891, Թեյթ բրիտանական պատկերասրահ)

Պատկերասրահ

Գրականություն 

Wilfrid Meynell, Volume 2 The modern school of art, volume 2 (London: W. R. Howell & Co., c. 1887), pp. 212–20.

Ծանոթագրություններ

Արտաքին հղումներ 

P. H. Calderon online (ArtCyclopedia)
Biography and paintings (Art Renewal Center Museum)
Calderon biography
Biography and paintings (Artmagick)
s:Calderon, Philip Hermogenes (DNB01)

Բրիտանացի նկարիչներ
Անգլիացի նկարիչներ
Պրեռաֆայելիտներ
Անավարտ հոդվածներ անձի մասին
Բրիտանացի արվեստագետներ
Փարիզի գեղարվեստի ազգային բարձրագույն դպրոցի շրջանավարտներ
1838 ծնունդներ